
Incercarea Ungurilor de a năvăli prin 'Transdanuvia în im- 
periul roman de răsărit s'a lichidat cu o sângeroasă înfrângere 
a năvălitorilor. Pecenegii în unire cu Bulgarii le aplicaseră în 
anul 892 o lovitură aşa de simțitoare, încât triburile ungurești 
fură silite să renunțe la planurile lor asupra Constantinopo- 
lului, fiindcă drumul prin 'Transdanuvia li se închisese pentru 
totdeauna. În urma acestui eşec nu le rămăsese altă cale de a 
pătrunde în imperiu, decât ocolind Carpații după pilda pre- 
mergătorilor lor hunici şi avari. De aceea Ungurii se îndreptară 
spre miază-noapte, trecând prin regiuni locuite de Slavi, 
pentru a ajunge la izvoarele Prutului și Nistrului. De acolo 
ei străbătură Carpaţii Păduroşi prin văile râurilor Laborcea, 
Latorcea, Modrog şi Tisa, pentru a descăleca în șesul Pa- 
noniei, aşa de potrivit pentru obişnuitul lor traiu de stepă. 

După constatările istoricilor maghiari, numărul Ungurilor 
la descălecatul lor în Panonia nu era mai mare decât 200.000 de 
suflete, dintre care numai vreo 25.000 combatanți 1). Mărturiile 
contemporane ni-i înfăţişează ca pe o populaţie nestatornică 
ce rătăcea în șesul panonic, căutându-şi hrana zilnică din 
vânat şi pescuit. In şesurile întinse de pe ambele maluri ale 
Tisei, pe care ei le încercară curând după descălecat prin 
prădăciunile lor, Ungurii se loviră de populația băștinașă 
așezată, care după arătările celor mai vechi cronice ungurești 


1) I. Acsády, A magyâr birodalom tărtenete, III, p. 35. 


I A. R. — Memoriile Secţiunii Istorice. Seria III. Tom. XXIV. Mem. 15. 

se alcătuia din Slavi, Bulgari și Vlaki, adică Romani — quam 
terram habitarent Sclavi, Bolgari et Blacchi ac pastores Ro- 
manorum — }). 

La invazia sa în Panonia, poporul unguresc se compunea 
din 7 triburi, cârmuite fiecare de câte o persoană principală — 
septem principales personae, qui Hetumoger dicti sunt— 2). In 
urma înfrângerii sângeroase pe care triburile ungurești o sufe- 
riseră din partea coaliției pecenego-bulgare, căpeteniile lor — 
septemviri — se pătrunseră de necesitatea de a-și strânge 
rândurile și de a recunoaște un comandament unic în condu- 
cerea lor. In scopul acesta cele șapte căpetenii de triburi, pe 
care Constantin Porfirogenetul le numește 
voevozi — ßBoeßóðoç — 5), se înțeleseră încă în Atelkuz să aleagă 
pe Almus conducător și povăţuitor peste ei — ducem ac 
praeceptorem — și să-i jure credință şi ascultare — juramen- 
tum — €). 

In puterea actului de alegere, consfințit prin jurământ, 
demnitatea de duce şi preceptor era ereditară în familia lui 
Almus, iar bunurile dobândite prin luptele lor în comun urmau 
să aparţină tutulor — ut quicquid boni per labores eorum 
acquirere possent, nemo eorum expers fieret—. Numele celor 
septemviri — VII virorum — erau următoarele: Almus, tatăl 
lui Arpad, Eleud, tatăl lui Zobolsu, Cundu, tatăl lui Curzan, 
Ound, tatăl lui Ete, Tosu, tatăl lui Lelu, Huba, din care se 
trage neamul lui Zemera şi Tuhutum, tatăl lui Horca 5). Sub 
conducerea acestui septemvirat descălecară Ungurii în Panonia, 
în anul 896, unde, îndată după descălecat, Almus proclamă 
pe fiul său Arpad duce şi preceptor al Ungurilor — filium 
suum Arpadum ducem ac praeceptorem constituit — ê). Noua 
căpetenie a Ungurilor avu de susținut lupte grele cu indigenii, 
până ce numai la anul go3 izbuti să cucerească regiunea dintre 


1) Anonymi Belle Regis Notarii, Gesta Hungarorum, ed. G. Po pa- 
Lisseanu, în t Izvoarele Istoriei Românilor », 1, cap. IX, p. 32; Cronica lui Nestor, 
ed. G. Popa-Lisseanu. în «Izv, Ist. Rom.» vol. VII, cap. III și VIII. 

2) Gesta Hungarorum, l. c., cap. I, p. 26. 

23) Constantin Porfirogenetul, De adm. imper., cap. 38, ed. Bonn, 
I, p. 168. 

%) Gesta Hungarorum, |. c., cap. V, p. 28. 

5) Ibid., cap. VI, p. 29. 

€) Ibid., cap. XIII, p. 36. 


471 UNGURII IN DACIA CARPATINA 3 


Tisa şi Bodrog până la Ugocea — totam terram, que est inter 
Thisciam et Budrug usque ad Ugosam — 1). De acolo Ungurii 
porniră spre cetatea Borsova pe Tisa care era păzită de ostașii 
ducelui Salan, al cărui ducat cuprindea mesopotamia panonică 
dintre Tisa şi Dunăre. 

Străbunul ducelui Salan fusese marele Kean — magnus 
Keanus — care ocupase această ţară după moartea lui Attila, 
pornind din Bulgaria cu sfatul şi ajutorul împăratului Gre- 
cilor — de Bulgaria egressus auxilio et consilio imperatoris 
Graecorum praeocupaverat terram illam — 2). Este incontestabil 
vorba de o înjghebare politică locală pe ruinele marelui 
imperiu avar, asupra căruia ridicau pretenţii de supremație 
atât Bulgarii, cât şi Moravii. Populaţia este arătată ca slavă 
şi bulgară. La stăruința lui Arpad, ducele Salan cedă Ungu- 
rilor de voie de nevoie o bună parte din ducatul său °’). 

Trecând pe malul stâng al Tisei, Ungurii se loviră de 
împotrivirea lui Menumorut, nepotul lui Morut şi ducele vechii 
Dacii Porolissense cu cetățile Bihor, Satumare şi Salaj. Solii 
lui Arpad cerură lui Menumorut largi cesiuni teritoriale în 
temeiul pretinselor drepturi ale stăpânului lor, moştenite dela 
Attila, al cărui urmaş se pretindea a fi. La revendicările solilor 
lui Arpad, ducele Menumorut răspunse cu demnitate, că nu-i 
poate ceda nicio palmă din pământul Daciei, fiindcă chiar 
dacă Attila a răpit pe vremuri prin violență această ţară dela 
strămoșul său, acuma, graţie protectorului său, împăratul din 
Constantinopol, nimeni nu i-o mai poate smulge din mâni — 
qui etiam violentia manu rapuerat terram hanc ab athuo meo, 
sed tamen per gratiam domini mei imperatoris Constantino- 
politani, nemo potest auferre de manibus meis — €). Răspunsul 
lui Menumorut este cea mai bună dovadă pentru persistenta 
tradiției romane în vechea Dacie Porolissensă. Monumorut 
considera pe împăratul roman, căruia Attila îi răpise Panonia, 
ca pe străbunul său, iar pe împăratul roman din Constanti- 
nopol ca pe sfetnicul şi protectorul său. Ducatul său bihorean 


1) Gesta Hungarorum, |. c., cap. XI. p. 34. 
2) Ibid., cap. XII. p. 35. 

3) Ibid., cap. XX, p. 41. 

4) Ibid., cap. XX, p. 41. 

era privit ca parte a Romaniei, adică a imperiului roman de 
răsărit, numit mai apoi și bizantin. După arătările cronicei, 
ducatul lui Menumorut ar fi fost locuit de niște seminții, 
numite Cozar — gentes Cosar qui dicuntur — 1). Cozarii aceştia 
au fost identificați cu Chazarii, o seminţie înrudită cu Ungurii 
şi venită probabil deodată cu ei acolo 2). In realitate majori- 
tatea covârşitoare a supușilor lui Menumorut se compunea din 
Daco- Romani, precum indică şi numele cetății Satumare care 
nu putea fi impus localității decât de o populațiune daco- 
romană. « Castrum de Szatmar » adică cetatea Satului- Mare 
este pomenită în privilegiul regelui Andrei al II-lea din 1230, 
prin care coloniștii germani din Bavaria, chemaţi acolo de 
principesa Gisela, soția lui Ștefan cel Sfânt — qui se dicebat 
in fide Dominae Keyslae ad Hungariam convenisse — pentru 
a constitui în suburbia cetății o aşezare a lor numită Szathmar- 
Nemethi, adică Satul-Mare Nemţesc 3). 

Ducele Arpad însărcină cu expediţia împotriva lui Menu- 
morut pe trei dintre septemviri şi anume pe Tosu, Eleud şi pe 
Tuhutum, care, forțând vadurile Tisei, pătrunseră în Dacia 
bihoreană, unde cuprinseră o localitate după alta, până ce 
ajunseră la cetatea Satumare, pe care o cuprinseră numai 
după o luptă îndârjită de trei zile 4). De asemenea căzu în 
mâinile Ungurilor şi cetatea Salaj 5). Mai rămase cetatea Biho- 
rului unde Menumorut opuse năvălitorilor o îndârjită împo- 
trivire. Dar în cele din urmă voievodul Daciei porolissense 
se văzu silit să capituleze, consimțind la căsătoria fiicei sale 
cu Zulta, fiul lui Arpad, dându-i de zestre ducatul său biho- 
rean. În schimb cuscrul său Arpad îi cinsti cetatea Bihoru- 
lui — duci Menumorut daret Byhor castrum 6) — ca feud 
unguresc. Nobilul Veluquin care realizase această transacție 
politică şi matrimonială primi în dar ţinutul Zarandului — 


1) Gesta Hungarorum, cap. XI, p. 34. 

23) N. Drăganu, Românii în veacurile al IX—XIV -lea pe baza toponimiei şi a 
onomasticei, Bucureşti, 1933, p. 533 urm.; L, Pic, Der nationale Kampf gegen dus un~ 
garische Staatsrecht, Leipzig, 1882, p. 13 urm. 

3) Fejer, III, 2—24; cfr. I. L. Pic, Zur rumâmisch-ungarischen Streitfrage, 
Lipsca, 1886, p. 23. 

4) Gesta Hungarorum, cap. XX, XXI, XXII, p. 40 um. 

5) Ibid., cap. XXIV, p. 44. 

+) Ibid., cap. L şi LI, p. 64 urm. 

Veloquio dedit comitatum de Zarand — care cuprindea o bună 
parte din regiunea Munţilor Apuseni 1). Astfel reușiră Ungurii 
după relatările cronicei lor naționale să cuprindă Dacia supe- 
rioară, parte prin luptă, parte prin legături matrimoniale, și 
să aducă astfel populațiunea băștinașă daco-romană sub su- 
premaţia lor. Menumorut şi cu ai săi se contopiră curând cu 
pătura conducătoare ungară, câtă vreme masa populației 
daco-romane nu avu decât să încerce o nouă stăpânire barbară, 
pe care soarta vitrigă i-o aruncase asupra-i, asemănătoare 
stăpânirii hunice şi celei avare. Prin supunerea lui Menumorut 
drepturile voievodale asupra Daciei Porolissense trecură asupra 
lui Arpad și asupra urmașilor săi, drepturi cu care aceștia 
învestiră pe unii dintre înalții lor demnitari. 

Cât privește numele Morut și Monumorut, părerile asupra 
originii sunt împărțite. Morout ar însemna în ungurește 
Morav, ceea ce ar indica o legătură oarecare cu principatul 
morav al lui Moimir şi Svatopluc. Cronica lui K eza arată 
pe Morut ca părinte al lui Svatopluk 2). Explicaţia numelui 
rămâne în seama cercetărilor viitoare. În sprijinul acestora 
ținem să atragem atențiunea asupra văii Moromărut din ju- 
dețul Soroca care porneşte la comuna Drochia şi se deschide 
larg în valea 'Ţarigradului lângă cătunul Turca 3). Păstrarea 
acestui nume așa de exotic în Basarabia românească își are 
semnificația sa, arătând că numele de Menumorut nu era 
necunoscut în teritoriul locuit de Români. 


% 
* * 


După consolidarea supremaţiei lor asupra Daciei bihorene, 
Ungurii încercară să pătrundă și în Dacia Apulensăd sau ultra- 
silvană, cum o numeau ei după aşezarea ei dincolo de Munţii 
Apuseni — terra ultrasilvana — din punctul lor de vedere. Cu 
explorarea şi cucerirea acestei regiuni fusese încredințat Tu- 
hutum, unul din septemvirii cârmuitori ai Ungurilor. Domnia 
în Dacia Apulensă o deţinea pe timpul descălecării Ungurilor 


1) Gesta Hungarorum, cap. LII, p. 6s. 

2) Simon Keza, Chronicon Hungaricum, | c., IV, $ 7, p. 37. N. Drăgan, 
c., p. 289 urm.; C. Diculescu, Die Gepiden, I, p. 188. 

3) Z. Arbore, Dicționarul Geografic al Basarabiei, p. 147. 


6 ION 1. NISTOR 474 


un oarecare Vlah Gelu — Gelou quidam Blacus dominium 
tenebat — 1). Vechea cronică ungurească arată că pământul Da- 
ciei ultrasilvane era străbătut de cele mai frumoase râuri, din 
nisipul cărora se culegea cel mai bun aur. Cronicarul laudă 
bogăția de sare a ţării, iar trecând la descrierea locuitorilor, el 
îi arată ca pe oamenii cei mai nevoiaşi din lume. Ei erau 
Vlahi şi Slavi cari nu aveau alte arme decât arcuri și săgeți, 
iar ducele lor Gelu ar fi fost prea puţin statornic și nici nu 
ar fi avut ostaşi buni la îndemână, cu ajutorul cărora să se 
împotrivească vitejiei Ungurilor ; și aceasta cu atâta mai puțin 
cu cât ducele Vlahilor avea de suferit foarte multe neajunsuri 
din partea Cumanilor şi Pecenegilor — habitatores terrae illius 
veliores homines essent totius mundi, quia essent Blassi et 
Sclavi, quia alia arma non habent, nisi arcum et sagittas, et dux 
eorum Gelou minus esset tenax et non haberet circa se bonos 
milites, et auderent stare contra audatiam Hungarorum, quia 
a Cumanis et Picenatis multas iniurias paterentur —2). 
Iată una din cele mai vechi şi mai preţioase mărturii istorice 
asupra stărilor politice, etnografice şi economice din Dacia 
Apulensă dela finele secolului al IX-lea și începutul secolului 
al X-lea. Stăpânitor al țării era Românul Gelu, care avea cete 
de ostaşi în jurul său, înarmați cu arcuri și săgeți, şi care 
avea de susținut mereu lupte grele în contra Pecenegilor şi 
Cumanilor. Populaţia țării era constituită din Vlahi sau Români, 
urmaşii vechilor provinciali daco-romani, pe lângă care se 
aciuiseră diverse seminții slave, care cu vremea fură absorbite 
de Români, lăsând doar în limbă şi toponimie urme vizibile de 
vremelnica lor sălăşluire pe pământul bătrânei Dacii Carpa- 
tine. Cât priveşte triburile acestea slave, care în drumul lor 
spre Peninsula Balcanică poposiseră un timp oarecare în 
Dacia, nu avem nicio altă informație istorică decât simpla 
menţiune a lor în cronica notarului anonim şi în cronica lui 
Nestor. Izvoarele documentare din secolul al XI-lea” și al 
XII-lea nu amintesc în Dacia decât de Sași, Secui și Vlachi, 
adică" Români. De Slavi, oricare ar fi fost numele lor” “gentilic, 
nu se face în documentele timpului nicio mențiune. Tot ce s'a 








1) Gesta Hungarorum, |. c., cap. XXIV, p. 44; cfr. N. D r ă ga n u, 0. c., p. 427 urm. 
2) Gesta Hungarorum, |. c., cap. XXV, p. 45. 

scris şi s'a susținut despre prezența Slavilor în Dacia, s'a 
întemeiat exclusiv pe considerațiuni glotologice, derivate din 
toponimie și onomastică. Dar multe din rezultatele acestor 
cercetări sunt şi rămân discutabile până la confirmarea lor 
prin mărturii istorice. De asemenea nu trebue să scăpăm din 
vedere că multe toponimice și onomastice considerate ca slave, 
fac parte din străvechiul patrimoniu geto-dacic al limbii 
noastre. Deşi Dacia era înzestrată de natură cu cele mai 
alese daruri ale sale, populația aborigenă dacoromană, iobagii 
de mai târziu, trăiau, după arătările cronicei, în cea mai neagră 
mizerie din cauza aservirii lor cuceritorilor barbari de toate 
rasele, cărora le urmară Ungurii lui Arpad. 

In continuare cronica ne desfășoară un impresionant tablou 
asupra primelor ciocniri dintre Români și Unguri, care nu 
înfățișau decât preludiul luptelor seculare dintre aceste două 
neamuri pentru stăpânirea Daciei. Cu îngăduința lui Arpad, 
căpetenia Ungurilor Tuhutum trecu din Dacia bihoreană în 
Dacia ultrasilvană, deschizând lupta împotriva lui Gelu, 
voievodul Românilor — contra Gelou, ducem Valachorum —. 
Primind vestea despre invazia Ungurilor în țara sa, Gelu îşi 
adună oastea și porni călare în cea mai mare grabă întru 
întâmpinarea năvălitorilor pentru a le închide calea în porțile 
Mezeșului (Mezieș). Dar 'Tuhutum, străbătând pădurea într'o 
singură zi, ajunse la malul Almașului, un afluent al Someșului. 
Acolo ambele armate ajunseră față în față, despărțite una de 
alta numai de apa Almașului. In cursul nopţii Ungurii trecură 
neobservați râul și deschiseră lupta împotriva Românilor. Și 
s'au luptat cu ei cu înverșunare, zice cronica, până ce 
oștirea lui Gelu fu biruită; mulți dintre ostașii români fură 
ucişi şi încă mai mulți făcuți prizonieri. Ducele Gelu, când 
văzu aceasta se retrase în grabă cu restul arcaşilor săi — sa- 
gittari — spre cetatea de pe Someș. Dar el fu urmărit de 
ostașii lui 'Tuhutum și ucis lângă Căpuș, un afluent al Some- 
şului — qui cum fugeret, properans ad castrum suum iuxta 
fluvium Zomus positum, milites Tuhutum audaci cursu 
persequentes, ducem Geloum iuxta fluvium (Capus in- 
terfecerunt — 1). Aflând despre moartea voievodului lor, 

1) Gesta Hungarorum, |. c., cap. XXVI și XXVII, p. 45. 

căpeteniile Românilor se supuseră lui Tuhutum şi-i jurară 
credință. 

După înfrângerea lui Gelu, Ungurii supuseră Dacia Apu- 
lensă supremaţiei lor, la fel cum procedaseră şi cu Dacia 
Porolisensă. Drepturile voivodale ale lui Gelu trecură asupra 
lui 'Tuhutum, care le exercită în numele lui Arpad. Dar cum 
numărul Ungurilor biruitori era disparent de mic, față de 
populația română băștinașă, aceasta covârșea pe Unguri în 
toate domeniile vieții obștești. Ea își continua vieața de mai 
înainte, răspunzând noilor stăpâni prestațiile ei în bani şi în 
natură după obiceiul țării. Dela retragerea legiunilor din Dacia 
nu era doară aceasta prima schimbare de stăpânitori barbari, 
ci ea încheia doară seria acestora prin supremația ungurească 
ce avea să se permanentizeze mai multe secole. 

Urmașul lui Tuhutum în stăpânirea Daciei ultrasilvane a 
fost fiul său Horca, după care a urmat Gzula. Despre acest 
Giula, cronica pictată dela Viena susține că el ar fi descoperit, 
cu ocaziunea unei vânători, ruinele unei vechi cetăți romane — 
erat ipse Gyula dux magnus et potens, qui civitatem magnam 
in Erdelw in venatione sua invenerat, qui iam pridem a 
Romanis constructa fuerat — 1). Vechea cetate romană, desco- 
perită de Giula, era după toată probabilitatea Apulum pe 
Mureş, capitala Daciei centrale sau apulense. Giula restaură 
cetatea şi-şi aşeză scaunul de domnie în ea, numindu-o Alba 
Giulae, adică Alba lui Giula, ungureşte Fejervdr, nemțeşte 
Weissenburg, slav. Bielgorod, Bălgradul sau Alba-Iulia 
noastră 2). Forma de Alba Giulae apare în documentele latine 
medievale. 

Lui Giula îi urmă în domnia Daciei ultrasilvane nepotul 
său de frate, numit Giula cel Mic — minor — care se identi- 
ficase tot mai mult cu păsurile și datinile supuşilor săi valahi 
sau dacoromani, căutând să restabilească vechile raporturi 
politice cu imperiul roman de răsărit, care tocmai în vremea 
sa, sub domnia împăratului Vasile al II-lea Bulgaroctonul, 


1) Chronicon Pictum Vindobonense, ed. G. Popa-Lisseanu, în 4 Izv. Ist. Rom.» 
vol. XI, cap. XV, p. 21. 

3) Teleki, Okmdnytdr, I, pp. 146 şi 152; V. Motogna-Deş, Wann und von 
wem haben die Ungarn Siebenbürgen erobert?, în € Ostland », vol. VI, fasc. 3. 

cucerise țaratul bulgar dela Dunăre şi restabilise astfel vechile 
graniţe ale Romaniei de-a-lungul limesului dunărean. Și isto- 
ricii maghiari recunosc că pe timpul lui Ștefan cel Sfânt 
politica Daciei era îndreptată spre Sud-Est mai ales din 
cauză că populațiunea dacoromană băștinașă aparținea bise- 
ricii răsăritene cu scaunul patriarhal la Constantinopol 1). 
După știrile bizantine Giula cel Mic primise pe la 950 botezul 
la Constantinopol după ritul ortodox și tot el chemase în 
țara sa pe episcopul Iroteiu 2). 

Orientarea sa politică spre Constantinopol nu era însă după 
placul Ungurilor arpadieni, care năzuiau spre apus şi se 
prinseră din vreme în mrejile politicei papale dela Roma. 
De aceea Ştefan cel Sfânt, îndată după încoronarea sa ca rege 
apostolic al Ungariei, deschise ostilitățile în contra lui Giula 
cel Mic din Dacia ultransilvană, sub pretextul că se arătase 
necredincios, că nu voia să devină creștin — după ritul 
catolic — și pentrucă uneltea mereu împotriva stăpânului său, 
regele — quod in fide esset vanus et noluit esse christianus 
et multa contraria faciebat — 3). Cronicarul Simon Keza 
arată că Giula fusese ridicat împreună cu soția și doi fii ai 
săi şi încarcerat în Ungaria — Jula cum uxore et duobus 
filiis in Hungariam adducto — iar ţara sa încorporată Pa- 
noniei — adiuncto Pannoniae — 4). Cronica pictată dela Viena 
relatează că regele Ștefan ar fi procedat astfel în contra lui 
Giula, fiindcă deși i se atrăsese de repetate ori luarea aminte, 
el totuși nu s'a întors la legea creştină și nici n'a încetat de a 
comite ilegalităţi față de Unguri — hoc autem ideo fecit quia 
saepissime amonitus a beato rege Stephano nec ad fidem 
Christi conversus, nec ab inferenda Hungaris iniuria con- 
quievit — 5). Mărturiile vechilor cronice ungurești cu privire la 
campania Împotriva lui Giula sunt confirmate și prin relatările 
cronicei germane dela Hildesheim, care arată la anul 1003 
că regele Ștefan a pornit cu oaste în contra unchiului său 


1) I. Lupaş, Voivodatu! Transilvaniei în secolu!' al XII-lea şi al XIII-lea, în 
« Studii, Conferinţe și Comunicări Istorice», I1, p. 9. ja tag 

3) Scylitzes, II, p. 328; Kedremus, 2.636, ed. Paris; Zonaras, 2, p. 
152; cfr. Siebenbürgische Vierteljahrschrift, Sibiu, 1934, p. 18 urm. 

5) Gesta Hungarorum, |. c., cap. XXVII, p. 46. 

%) SimonisdeKeza. Chronicon Hungaricum, |. c., cap. II § 1, p. 45- 

5) Chronicon Pictum Vindobonense, |. c., cap. XXXVII, p. 32. 

Giula — Stephanus rex Hungaricus super avunculum suum 
regem Julum cum exercitu venit — 1). Din relatările de mai sus 
rezultă că Dacia Apulensă a ducelui Gelu a continuat să-și 
păstreze ființa sa politică aparte şi sub Tuhutum, Horca, 
Giula şi Giula cel Mic mai bine de o sută de ani, până în 
timpul lui Ștefan cel Sfânt. Deci numai la anul 1003 străvechiul 
voevodat românesc din Dacia Apulensă a fost cucerit de Unguri 
şi înglobat regatului unguresc. Atribuţiunile voevodale asupra 
Daciei ultrasilvane trecură ca şi cele asupra Daciei bihorene, 
în seama regelui Ungariei, care le încredință unor înalți 
demnitari dela curtea sa. 

Relatările notarului anonim au fost supuse celor mai păti- 
maşe critici. El şi-a cules informaţiunile sale din tradițiile 
locale și din cântecele de vitejie ale Ungurilor în care se prea- 
măreau luptele acelora cu Românii din Daciile Carpatine. 
Notarul, al cărui anonimat n'a putut fi încă identificat definitiv 
nici cu «P(etrus) dictus magister » al regelui Bela al II-lea 
(1131—1141) şi nici cu « P(aulus) regalis notarius » al lui Bela 
al III-lea (1173—1196) 2), nu avea niciun interes să născo- 
cească dela sine asemenea lupte, dacă ele nu ar fi avut un 
substrat real). Menționarea Românilor în vechile cântece 
populare ungurești, din cuprinsul cărora pare să se fi inspirat 
cronicarul, prezintă prin faptul acesta însuşi o dovadă de mare 
preț $). Dacă toate numele şi faptele menționate de notarul ano- 
nim ar fipotrivite cu adevărul istoric, am avea de sigur o mărturie 
narativă prețioasă a prezenței mai vechi a Dacoromanilor în 
teritoriile unde au fost surprinşi de cuceritori. Dar tocmai 
păstrarea prin legendă, prin cântece vitejeşti şi balade popu- 
lare a acestor vechi amintiri, oricât de schimbate ar fi ele 
în amănunte, indică mai mult decât orice mărturie patrio- 
tică, adânca întipărire pe care aceste lupte grele, purtate cu 


1) Monumenta Germaniae Scriptores, III, p. 92. 

23) Jakubovich Elek, P. mister, Adalékok az Anonymus kérdéshes, Buda- 
pesta, 1925, şi Magyar Nyelv, XXI, 1925; A. Eckhardt, L’'énigme du plus ancien 
historien hongrois, în « Revue des études hongrois », III (1925); cfr. B. Hóman, în A 
Szent-Laszlókori Gesta Ungarorum és XII—XIII szazadi leszármazoi, Budapesta, 
1925; cfr. N. Drăganu, Românii în veacurile al IX—XIV-lea, pe baza toponimiei 
și onomasticei, p. 7 urm. 

3) P, Hunfalvy, Ethnographie von Ungarn, p. 246 urm. 

4 N. Iorga, Ist. Rom., III, p. 46. 

atâtea jertfe de sânge împotriva populațiunii autohtone ro- 
mânești, au lăsat-o în sufletul popular al cuceritorilor 1). 
Și aceasta cu atâta mai mult, cu cât izvoarele decumentare 
lipsesc aproape cu totul până în a doua jumătate a secolului al 
XII-lea, când s'a organizat cancelaria regală a Ungariei. Până 
atuncia actele publice se încheiau mai mult oral 2). O pecete 
regală s'a păstrat numai dela regele Ladislau cel Sfânt din 
10905). 

Astfel se explică faptul că regii Ungariei și după înglobarea 
teritoriilor celor două ducate sau voievodate româneşti din 
cele două Dacii, porolissensă și apulensă, respectară tradionaţi- 
lele alcătuiri politice şi militare ale acestora, păstrând pentru 
aceste regiuni străvechea instituție voievodală și însărcinând cu 
administrarea lor chiar doi voievozi în locul celor doi duci 
vasali de până atuncea. Numai în cursul timpului Dacia biho- 
reană a fost unită cu cea ultrasilvană într'un singur voevodat al 
Ardealului, nume care nu este decât traducerea ungurească 
a toponimicului Transilvania. Notarul anonim arată că sfântul 
rege Ștefan și-a supus țara ultrasilvană — sanctus rex Ste- 
phanus subjugavit sibi terram Ultrasilvanam — 4). Rösler 
susținea însă, și poate cu temeiu, că ţara ultrasilvană sau tran- 
silvană fu încorporată formal Ungariei numai în vremea regelui 
Ladislau cel Sfânt (1077—1093)5). Simon de Keza nu- 
mește Transilvania «septem castra», adică ţara celor şapte 
cetăți, după nemțescul « Siebenbürgen », slavonește « Semgo- 
rod » 6). Numele de Transilvania nu este decât o tra- 
ducere din ungurescul erdö latinește silva şi prepoziţia 
-elu, lat. ultra, trans, de unde s'a format în cancelaria regală 
Ultrasilvania sau Transilvania a documentelor ungurești în 
limba oficială latină. Din ungurescul Erdelu sau Erdeuelu al 


1) N. Iorga, Istoria Românilor din Ardeal și Ungaria, Il, p. X. 

2) F. Maurer, Die Besitzergreifung Siebenbiirgendurch die das Land fetat 
bemwohnenden Nationen, Berlin, 1882; Rudolf David, în Kronstâdjer Zeitung, a. 
1936, Nr. 184; N. Iorga, Ist. Rom., III, p. 40. 

5) E. Jakubovich, Ladungssiegel König Andreas, 1, în « Ungar. Jachbiicher », 
vol. XV, p. r urm. 

4) Gesta Hungarorum, |. c., cap. XXVII, p. 46. 

5) R. Rösler, Dacier und Românen, p. 44. 

6) Chronicon Hungaricum, 1. c., cap. Îl, $ 1, p. 45; cfr. Mon. Germ. Hist., SS. XIX, 
o. 359: «terra, quae Septem Castra, dicitur ». 

notarului anonim 1) derivă românescul Ardeal, care a înlocuit 
numirea străveche de Dacia. In izvoarele bizantine însă s'a 
mai păstrat vechea toponimie, întru cât Ana Comnena 
arată că regele Solomon pornise împotriva Pecenegilor în 
fruntea unei oştiri da cice?).La Chalcondilas Transil- 
vania apare sub vechiul nume de Dacia 3). La 1553 comandan- 
tul cetății Deva Dominic Dabo se intitula cu mândrie « vice- 
vaivoda Dacorum monticolasque Getarum » 4). O diplomă din 
1586 arată că viceșpanul Vasile Radu însoțit de 4 pretori se 
deplasase în comuna Budești, din Maramureş, pentru a 
ancheta unele obiceiuri dacice pe care poporul le practica 
într'un templu dacic, construit în acest scop 5). Revoluţia lui 
Horia reînprospătă numele de Dacia. In izvoarele timpului 
Transilvania apare sub numele de Dacia, iar Horia apare ca 
rege al Daciei — rex Daciae — 6). Sigilul regatului Daciei înfă- 
țişa o inimă străpunsă de un paloș cu inscripția: «Horea Rex 
Daciae, 1784»). Pe la sfârşitul veacului al XVIII-lea şi 
începutul secolului al XIX-lea restaurarea Daciei forma obiec- 
tul preocupărilor politice ale cabinetelor din Viena și St. 
Petersburg 8). Marile evenimente politice din 1918 oferiseră 
un strălucit prilej pentru restaurarea numelui străbun de 
Dacia. Dar ceea ce sa neglijat atuncea s'ar putea săvârşi 
astăzi, când nume celebre ca Austria dispărură în fața nomen- 
claturii mai vechi de Ostmark. Revenirea la vechea nomen- 
clatură de Dacia pentru Ardeal sau Transilvania se impune 
astăzi mai mult şi mai hotărît ca oricând. 

Spre deosebire de vechii voievozi vasali ai celor două Dacii 
de până atuncea, noii voievozi transilvăneni nu erau decât 


1) Gesta Hunoarorum, 1. c., cap. XI, p. 34; N. Drăganu, Toponimie și istorie 
în Ardeal, în « Anuarul Institutului de Istorie Naţională », II, 1923, p. 233 urm. 

2) Ana Comnena, |, 8, ed. Bonn, p. 336; 

3) Kalkokondylas, p. 134; Schlătzer, Geschichte der Deutschen în Siebenbürgen, 
472; Budinger, Ein Buch ungar. Geschichte, p. 74. 

t) O. Flaca şi V. Şuiaga, Cetatea Devei, p. 21. 

5) Mihaly de Apşa, Diplome. Maramureşene., p. 61; cfr. A. Filipescu, 
Istoria Maramureşului, p. 15. 

0) Papiu Ilarian, Tezaur de Mon. Ist., III pp. 304 urm., 318, 320, 356, 
367 şi 371 urm. 

1) Ibid., p. 358 urm. 

8) Ion I. Nistor, Restaurarea Daciei în sintezele diplomațiilor europene, în Anal. 
Acad. Rom. Ist. Ser, III, Tom. XXI, p. 337 urm, 





481 UNGURII IN DACIA CARPATINA 13 


locotenenţi ai regelui ş şi îndeplinitori ai poruncilor regale în 
Transilvania; ei ocupă primul loc în ierarhia Ungariei, fiind 
socotiți între supremii dignitari ai coroanei, alăturea de pa- 
latinul Ungariei și banul Croaţiei. Ei îndeplineau demni- 
tatea de stegari — signiferi, Bannertriger — ai regatului, iar 
în timp de războiu ei puteau fi investiţi cu puterea de co- 
mandanți ai oştirii. În timp de pace ei erau supremii câr- 
muitori şi judecători ai Daciei. Voievozii concentrau în 
persoana lor toate atribuțiunile militare, administrative și ju- 
decătorești, având depline puteri de stăpânire ca şi voievozii 
din Moldova şi Țara Românească. Și totuşi exista o deosebire 
fundamentală între voievozii din "Transilvania și cei din Prin- 
cipatele Române. Voievozii Moldovei și "Ţării Româneşti 
erau « domni și singuri stăpânitori » ai țărilor lor, câtă vreme 
voievozii Daciei ultrasilvane nu erau decât locţiitori ai re- 
gelui Ungariei și îndeplinitori ai poruncilor sale 1). Ei erau 
socotiți ca urmaşi ai vechilor voievozi dacoromani de pe 
vremuri, Cari fuseseră supuși suveranității ungurești. 

Incercările ce s'au făcut de a considera organizația voievo- 
dală a Transilvaniei ca o creaţie politică a regelui Ștefan după 
modelul apusean, nu găsesc niciun sprijin în izvoarele narative 
şi documentare ale timpului 2). 

In tot timpul evului mediu Dacia și-a păstrat mereu auto- 
nomia politică, administrativă şi economică aparte. Ea n'a 
fost în vremea aceea niciodată contopită deplin cu Ungaria, 
ci administrată separat de voievozii ei 5). Constituirea ei din 
teritoriile celor două Dacii supuse de Unguri era simbolizată 
prin numirea simultană a doi voievozi 4). 

Seria voievozilor transilvăneni adeveriți prin acte documen- 
tare o deschide « Mercurius princeps Ultrasiloanus », menţionat 
în trei diplome regale din anii 1103, 1111 şi 11135). La 1176 


1) I. Lupaș, Voievodatul Transilvaniei în sec. al XII-lea şi al XIII-lea, în « Studii, 
Conferinţe şi Comunicări Istorice», Il, p. 2. 

3) Valentin Hóman, Magyar történet, vol. I, p. 220 urm; Századok, 1881, 
p. 517; Krajner, Die ursprüngliche Staatsverfassung Ungarns, Viena, 1879, p. 529. 
A. Huber, Geschichte Oesterreichs, I, p. 149; cfr. I. Lupaş, o. c., p. 28 urm. 

3) I. Lupaș, o0. c., p. 8; cfr. Szilágyi Sándor, Erdelyorszag története te- 
kintettel mivelödésére, (Istoria Transilvaniei cu privire la civilizația ei), Pesta, 1886, p. 66. 

t) Fejèr, Codex Dipl. Hungariae, IV, 3, p. 468 urm.; cfr. I. Lupaș, 0. c., p. 25. 

3) Fejérpataky László, Kálmán Király oklevelei (Diplomele regelui Co- 
loman), Budapesta, 1892, pp. 45 ṣi 66; cfr. I. Lupaș, o. c., p. 16. 

se pomeneşte de «Leustachius Voyvoda » care împreună cu 
banul Ompudinus luase parte alăturea de Bizantini la bătălia 
dela Myrio Kephalon din Anatolia 1). În anul 1201 se face 
mențiune de fiul voievodului Leustachius care îi urmase în 
demnitatea de voievod al Transilvaniei °). In anul 1219 se 
pomenește de voievodul Neuca sau Leuca 5) iar în anii 1227— 
1231 şi 1235—1240 actele regale amintesc de Pousa Wayvoda 
Ultrasiloanus 4), pe care d-l Lupaș îi consideră ca Români 5). 

La început voievozii transilvăneni nici nu aveau o reședință 
voievodală stabilă, ci numai târziu de tot aceasta fu fixată 
la Alba Iulia. Ca listă civilă ei primeau una din trei părți 
din veniturile cuvenite regelui din transportul de sare pe 
Mureș și din darea pe boi. Ei beneficiau de veniturile dome- 
niilor Solnoc, Ciceu, Ungurașul, Cetatea de Baltă, Uioara și 
Deva. Pentru o mai bună administrare a țării, sa menţinut 
împărțirea Transilvaniei în străvechile jupănii geto-dacice $), 
pe care Ungurii le războtezară după limba lor în «spany», 
de unde derivă nemţescul « Gespann» şi românescul șpan. 
In actele latinești jupanul a fost tradus prin comes, iar jupănia 


prin comitatus, comitat. 


* 
* * 


Teritoriul vechei Dacii Malvense, cuprins între râurile Mu- 
reş și Dunăre, Ungurii îl găsiră stăpânit de un duce cu numele 
Glad — quidam dux nomine Glad — care ieşise din castrul 
Vidinului cu ajutorul Cumanilor — de Bundyn castris egressus 
adiutorio Cumanorum — 7). Notarul anonim dă unele amănunte 
interesante asupra luptelor cu stăpânitorul Daciei bănățene. 
Ducatul lui Glad se întindea dela Mureş până la fortăreața 
Horom (Palanca Nouă) pe Dunăre — qui dominium habebat 
a fluvio Morus usque ad castrum Horom —. Lupta hotărîtoare 
s'a dat undeva pe Timiș. Voievodul Glad întâmpină atacul 


1) Wenczel, Arpádkori Uj Okmányatár (Noua colecție de documente arpadiene), 
VI, p. 486. 

2) Ibid., p. 487. 

3) Ibid., p. 400. 

î) Fejèr, Codex Dipl., III, 1, p. 27 şi 111; IV, 3, p. 552. 

5) I. Lupaș, o. c., p. 21. 

*) Ion I. Nistor, Romanii în Transdanuvia, în Anal. Acad. Rom. Ist. ser. III, 
Tom XXIII, p. 540 urm. 

1) Gesta Hungarorum, l. c., cap. XI, p. 34; cfr. N. Drăganu, 0. c., p. 227. 

Ungurilor în fruntea unei considerabile oștiri de călăreți şi 
pedeștri cu ajutorul Cumanilor, Bulgarilor şi Vlahilor — dux 
illius patriae cum magno exercitu equitum et peditum adiu- 
torio Cumanorum et Bulgarorumatque Blacorum —. Ciocnirea 
a fost foarte sângeroasă. In învălmășeala luptei căzură două 
căpetenii ale Cumanilor și trei cneji bulgari. Oştirea lui Glad 
fu înfrântă și risipită, iar ducele însuși se refugiase în fortăreața 
Urscia (Orşova), care şi ea căzu în mâinile Ungurilor. Atunci 
Glad trimise soli de pace și închină cetatea împreună cu 
bogate daruri — hoc cum Glad, dux eorum, vidisset, missis 
legatis, pacem ab eis petere cepit et castrum sua sponte cum 
diversis donis condonavit — 1). 

După actul închinării, Glad îşi păstra voievodatul sub supre- 
mația ungurească. Castrul voievodatului se găsea la Homron 
sau Horom (Palanca Nouă) pe Dunăre, centrul hringului avar 
din părțile acelea, după care se şi numea și ducatul dela 
Horom — ducatus seu voevodatus Horomensis — ?). Alte loca- 
lități însemnate în voievodatul bănățean erau Keve (Cubin), 
Urscia (Orșova), Panucca (Panciova) şi Morisena (Cenad). 
Indicaţiile cronicei anonime cu privire la granița de Sud a 
ducatului lui Glad, care ajungea până la Dunăre, arată că 
malul stâng al acestui fluviu nu se găsea sub stăpânirea bulgară, 
cum s'a susținut fără niciun temeiu. Arătările cronicei sunt 
adeverite prin mărturia contemporană a lui Constantin 
Porfirogenetul, care relatează că, după supunerea lui 
Ohtum, granița Ungariei — Tovpxia — ajungea până la Du- 
năre. Cronicarul născut în purpură arată că « Ungurii alungați 
de către Pecenegi, fugiră și se aşezară în pământul unde 
locuesc acum, adică între anii 948— —954 3). In acel loc sunt 
aceste monumente vechi: mai întâi e podul împăratului 
Traian, la capătul Turciei (Ungariei) pe urmă Belgradul la 
trei zile dela acest pod» 4). 


1) Ibid., cap. XLIV, p. 58. 

3) L. Böhm, Geschichte des Temeser Banuts, II, p. 306. 

3) J. B. Bury, The treatise De administrado Imperio, în « Bizantinische Zeitschrift », 
XV (1906), p. 522. 

t) Const. Porfirogenetul, De adm., ed. Bonn, cap. 4, pp. 173—174; 
cfr. Géza Fejér, Ungarns Gebietsgrenzen in der Mitte des 10. Jahrhunderts, în 
e Ungar. Jahrbücher ə, Berlin, vol. II, p. 47. 

Dară cu toată supunerea lor față de Unguri, atât Glad cât 
şi urmașii săi nu înţeleseseră să se desfacă așa ușor de vechile 
lor legături cu imperiul roman de răsărit, care chiar în vremea 
aceea ajunsese din nou la limesul dunărean, după înfrângerea 
şi risipirea primului țarat bulgar. Din cauza aceasta urmașii 
lui Glad, dintre care cel din urmă fusese Aktum (Ohtum, 
Optum, Achton, Ajtony) — ex cuius progenie Ohtum fuit 
natus — erau veşnic bănuiți de Unguri de infidelitate — quod 
regis rebellis fuit in omnibus—. In condițiile acestea se strecu- 
rară evenimentele mai bine de o sută de ani, până în zilele 
regelui Ştefan-cel-Sfânt care trimise pe nepotul său Sunad, 
fiul lui Dobuca — Sunad filius Dobuca, nepos regis — cu o 
puternică oştire împotriva necredinciosului Ahtum, al cărui 
ducat cuprindea Banatul întreg dela granițele 'Transilvaniei 
până la Vidin şi Severin — serviebat eidem viro terra a fluvio 
Keres usque ad partes 'Transilvanas et usque in Budin et 
Zeren — 1). Ahtum îmbrățişase, ca şi Giula la rândul său, cre- 
dința ortodoxă din Constantinopol, ceea ce nu convenea de loc 
aprigului aderent al catolicismului, care era regele apostolic 
al Ungariei, câştigat numai de curând pentru credința apu- 
seană. Oștirile adverse se ciocniră undeva pe Mureş. Ohtum 
fu bătut şi ucis în tabăra sa de lângă Morisena — in castro suo 
iuxta Morisium interfecit eum — 2). 

După înfrângerea şi uciderea ducelui Ohtum, regele Ştefan 
încorporă voievodatul bănățean Ungariei, iar pe Sunad îl 
răsplăti pentru serviciile sale cu cetatea Morisena cu toate 
apartenenţele ei — castrum Ohtum Morisena cum omnibus 
apendiciis suis condonavit —. După noul său stăpân, castrul sau 
cetatea Morisena s'a numit Sunad— quod castrum nunc Sunad 
nuncupatur — Cenadul de astăzi 3). Dacia Malvensă sau bănă- 
țeană fu organizată într'o căpitănie de graniță, iar apărarea ei 
fu încredințată unui căpitan cu numele Kund, după care s'a 
numit «capitaniatus Kund »*). Mai târziu căpitanatul sau 
marca aceasta de graniță s'a numit cu un termen avar banat — 

1) Gesta Hungarorum, cap. XI, p. 34; cfr. G. Popovici, Istoria Românilor 
Bănățem, p. 113 urm. 

-) Vita S. Gerardi, c. 10, ec. Endlicher, Monumenta Arpadiana, p. 215. 


3) Gesta Hungarorum, |. c., cap. XI, p. 34; cap. XLIV, p. 57. 
% L. Böhm, Geschichte "des Temeser Banats, I, p. 23. 

banatus — derivat din baian-bân, greceşte fBoekvoc, sârbeşte 
bân, care reprezenta puterea regală în această marcă de hotar, 
în calitatea de marchiz sau Markgraf, cum se numeau asemenea 
căpetenii de graniță în apus 1). 

` Apărarea noului banat dădu mult de lucru regilor Ungariei. 
Cronica pictată dela Viena arată că pe timpul regelui Solomon 
(1063—1074) Pecenegii ar fi străbătut Banatul, ajungând până 
la râul Sava, pe care l-ar fi trecut cu ajutorul Bulgarilor şi 
Grecilor. Năvălitorii ar fi fost însă respinși cu mari pierderi 
pentru ei 2). Cronica lui K e za relatează că luptele în banat 
continuară și sub regele Ladislau cel Sfânt (1077—1095) ?). 
In 1129 împăratul lon Comnen întreprinse o expediţie în 
Transdanuvia şi Dacia, pentru a restabili acolo vechea supre- 
mație romană. Regele Ștefan al II-lea i se împotrivi la Horom 
(Palanca Nouă) pe Caraş şi reuși să-l respingă peste Dunăre 4). 
In 1152 împăratul Manuel Comnenul porni împotriva Bana- 
tului, măsurându-şi puterile cu regele Geiza al II-lea (1 141— 
1161). Curând însă Bizantinii încetară cu incursiunile lor în 
Banat, fiindcă la 1186 luă ființă țaratul Asanizilor în Balcani, 
care închise pentru mai multe secole Bizanțului drumul spre 
Dunăre. 

La 1203 se amintește de un comite de Timiş, care îndeplinea 
în marca de graniță bănățeană aceleași funcțiuni administrative 
în numele regelui Ungariei ca și voievodul Transilvaniei. La 
1209 comite de Timiş era un oarecare Martin, care își avea 
reședința la Keve (Cubin) 5). Prin hotărîrea din 1212 comitele 
de Timiş fu înălțat în rang egal cu voievodul Transilvaniei și 
comitele Secuilor, stabilindu-se ca față de populația română a 
acelui ţinut, demnitatea de comite să fie încredințată unei 
personalități de origine ungurească ô). 

Pentru apărarea mai efectivă a Banatului, luă curând ființă 
şi comitatul de Caraş, iar la 1231 se face prima menţiune de 


1) I. C. Jirecek, Geschichte der Serben, I, p. 127 

2) Chronicon Pictum, l. c., cap. gl p. 57 urm. 

3) Chronicon Hungaricum, 1 c., p. 

4) G. Popovici, l c., p. 136; D Böhm, l. c., I, p. 28urm. Grisel!ini, 
Geschichte des Temeser Banats, I, p. 20. 

5) Timoni, Imago Novae Hungariae, cap. III, p. 15. 

°) Ibid., cap. VI, p. 28. 


2 A. R. Memoriile Secţiunii Istorice. Seria IHI. Tom XXIV. Mem 15. 

banatul de Severin ca un baraj împotriva Cumanilor. Ban de 
Severin era atuncea Luca — Luca Bano de Sevren —1). In pri- 
vilegiul acordat Ordinului Ioaniților în 1247 se arată granițele 
spre răsărit ale Banatului de Severin cu munţii ce-l străbat 
şi cu alte apartenențe până la fluviul Olt — totam terram 
de Zeurino cum Alpibus ad ipsam pertinentibus et alliis 
aitinentibus omnibus usque ad flumen Olth — 2). Granițele 
acestea corespund cu cele ale vechii Dacii Malvense. La 1260 
ban de Severin era Mikud, care luase parte cu un contingent 
de Bănățeni alăturea de regele Bela al IV-lea (1235—1270) la 
bătălia dela Kroissenbrunn din Iulie 1260 împotriva regelui 
Bohemiei Pzemysl Ottokar şi se distinse acolo prin curajul şi 
vitejia sa, pentru care fu răsplătit de rege cu trei moşii în 
Dacia 2). In raportul său către papa Alexandru al IV-lea, 
regele Ottocar se mândrea cu izbânda sa asupra regelui 
Ungariei și asupra nenumăratelor mulțimi de barbari ce se 
ridicaseră împotriva sa, între care se găseau cete de Cumani, 
Unguri, Slavi, Secui, Valahi și Bisseni 4). Vlahii sau Românii 
cari luaseră parte la această bătălie pare să fi fost pe lângă 
contingente din Maramureş și contingente românești din 
Banat de sub comanda banului Micud, care putea fi Român 
şi el cu numele Micu. 

In timpul absenței banului Micud năvăliră Bulgarii în 
Banatul rămas fără nicio apărare, fiindcă loaniţii chemaţi 
de rege la 1247, cu toată binecuvântarea papei Inochentie al 
IV-lea din 1251 5), nu apucaseră să sosească la Severin, precum 
nici ordinul 'Teutonilor nu făcuse nicio ispravă împotriva 
Cumanilor. Banul Laurenţiu, urmașul lui Micud, reuși însă 
să bată pe Bulgari și să-i izgonească dincolo de Dunăre 6). 

Pentru a putea rezista cu succes împotriva atacurilor dela 
Sud, se impunea o concentrare a forțelor bănățene. In scopul 


5) Hurmuzaki-Densușeanu, Doc. 1. 1. Nr. XCVIII, p. 126; cfr. T. 
Hotnog, Bezerembam, laşi, 1919; I. Bogrea, în « Anuarul Inst. Naționale», 
Cluj, I, p. 382; Cfr. L. Böhm, l. c., p. 30. 

2) Ibid., I, p. 249 urm. 

3) Ibid., I. 1. p. 425. 

+) Ibid., I. 1. p. 287; cfr. Ion I. Nistor, Participarea Românilor la bătălia dela 
Kroissenbrunn, în € Junimea Literard», I, p. 38 urm. 

6) Ibid., I. 1, p. 249 urm. 

*) Timoni, l. c., cap. V, p. 24 

acesta Laurenţiu uni în mâinile sale atribuţiunile comiților 
de Caraș și Timiș şi-şi fixă reședința la Timişoara (1273) 1). 
Astfel evoluă sub supremația "ungurească ducatul lui Glad 
din Dacia Malvensă într'o marcă de graniță sau banat, cu un 
comite în frunte, care reprezenta acolo puterea regală, deopo- 
trivă cu voievodul Transilvaniei și cu comitele Secuilor. 
Mai apoi teritorul Banatului fu împărțit în cele 8 districte 
românești — districtus olahales — care şi-au apărat autonomia 
lor până la catastrofa dela Mohaci (1526). 


* 
* * 


Dacia Apulensă se extindea fără îndoială până la valul 
Carpaţilor moldoveni şi munteni, pe culmea cărora era așezată 
granița spre Transilvania 2). Nu putem ști dacă și voievodatul 
lui Gelu atingea spre Sud-Est vechea graniță romană. Cronica 
notarului anonim nu dă în privința aceasta nicio indicație. 
In schimb cronica lui Keza, deopotrivă în cronica pictată 
dela Viena, relatează că după supunerea lui Giula şi cuprinderea 
Daciei ultrasilvane, regele Ștefan porni cu oștirea sa împotriva 
ducelui Kean, ai cărui supuși sălășluiau în locurile cele mai 
întărite de natură — quae gentes loca naturali situ munitissima 
inhabitant —. Dar după lupte grele și sângeroase ducele Kean 
fu învins şi ucis. Comoara sa în aur şi pietre scumpe căzu 
în mâinile regelui învingător, care însărcinase pe o rudă a sa 
cu numele Zoltan cu administrarea țării cucerite, după care 
regiunea aceea se numea Ardealul lui Zoltan — qui postea 
haereditavit illas partes transilvanaset ideo vulgariter sic dici 
solet : Erdelui Zoltan —3). Notarul anonim nu face nicio men- 
țiune de expediția aceasta împotriva ducelui Kean, ceea ce 
dovedeşte că ea a fost întreprinsă cu mult mai târziu. In fața 
acestei situațiuni de fapt, Géza Fehér încearcă în 
zadar să interpreteze indicațiile destul de obscure ale lui 
Constantin Porfirogenetul dincap. 13, cu 


1) Fejér, Cod. Dipl., IV.3, p. 160 urm. 

3) Ibid., p. 543. 

3) Chronicon Pictum Vindobonense, 1. c., cap. XXXVIII, p. 32; Chronicon Hun- 
garorum, |. c., cap. II, § 1, p. 45; cfr. A. Decei, Românii din veacul al IX-lea până 
se veacul al XIII-lea în lumina izvoarelor armenești, p. 9o urm. cu întreaga literatură 

erentă. 

privire la granițele Ungariei — Tovpula ! ) — în sensul extin- 
derei acesteia până pe creasta Carpaţilor Moldoveneşti. Lăr- 
girea aceasta nu s'a putut îndeplini decât cu mult mai târziu 2). 
De altfel era și firesc că influența politica ungară să pă- 
trundă mai târziu în regiunile dela obârşia Someşului, Mure- 
şului și Oltului, unde  inaccesibilitatea ! terenului muntos 
oferea locuitorilor daco romani adăposturi mai sigure împo- 
triva invaziunilor dușmane. Dară cum regiunile acestea peri- 
ferice erau mereu încercate de invaziile Cumanilor din Tran- 
danuvia, Ungurii începură să se gândească serios la apărarea 
graniței din răsărit, care, deși era flancată de lanțul Carpaţilor 
Moldovenești, oferea totuşi barbarilor din Transdanuvia, prin 
curmăturile dela Rotunda, Măgura, Tulgheș, Ghimeș și Oituz, 
porți larg deschise pentru invaziile lor în Dacia. 


* 
* * 


Pentru apărarea acestei granițe, mereu amenințate de Cu- 
mani și mai apoi de Tătari, regii Ungariei recurseră din vreme 
la colonizarea regiunilor de margine cu elemente etnice de 
încredere pentru paza şi apărarea lor. Grănicerii colonizați 
acolo în mijlocul populațiunii băştinașe dacoromane erau 
Secuii, nume gentilic derivat din ungurescul Szek-el, Sgiköli, 
ceea ce ar însemna păzitor de hotar, străjer sau grănicer?). 
Despre originea Secuilor din județele Odorhei, Ciuc și Trei- 
Scaune s'au lansat mai multe păreri, fără ca înşişi istoricii 
maghiari să fi căzut de acord asupra ei. Simon Keza 
considera pe Secui drept urmaşi 2i Hunilor, câtă vreme alți 
cercetători văd în ei frânturi de Iazigi, Biseni și Cumani. Sunt 
şi păreri care înfăţişează pe Secui ca urmași ai Cabarilor, un 
al optulea trib fino-ugric, care s'ar fi asociat Ungurilor în 
Atelkuz și ar fi descălecat apoi împreună cu ei în Panonia $). 
Alții susțin că tribul secuiesc s'ar fi refugiat direct în Carpaţii 


1) J. B. Bury, The treatise De Administrando imperio, în « Byzantinische Zeit- 
schrift, XV (1906), p. 522. 

3) Géza Fejér, Ungarns Gebietsgrenzen in der Mitte des ro. Jahrhunderts, în 
« Ungar. Jahrbücher», II, p. 37 urm. 

3) Hunfalvy, Ethnographie von Ungarn, p. 200; B. Hóman, Der Ur- 
sbrung der Siebenbürger Szekler, în « Ungarische Jahrbücher », Berlin, vol. II, p. 9 urm. 

4 G. Popa-Lisseanu, Originea Secuilor şi Secuizarea Românilor, p. 11 urm. 

transdanuvieni după catastrofa Ungurilor din Atelkuz. Stră- 
bătând Carpaţii, Secuii s'ar fi aşezat în valea superioară a 
Oltului unde sălășluesc astăzi. In contra părerii din urmă 
militează însă împrejurarea, că izvoarele timpului fac men- 
țiune de Secuii așezați şi în regiunile nord-vestice ale Ungariei, 
aşa în părțile Pojonului, Oedenburgului şi în valea râului 
Wag — Siculi de Wagh — 1). De aceea nu putem înțelege cum 
s'ar putea împăca mărturiile acestea cu pretinsul refugiu al 
Secuilor în Carpaţii Moldovenești și în special în valea supe- 
rioară a Oltului; ar fi doară să admitem că Secuii din Carpați 
ar fi fost colonizați în Ungaria nordvestică ca grăniceri — 
custodes confinorum, speculatores — cum susține H ó man 2). 

Dar oricare ar fi originea Secuilor, vechea lor așezare în 
județele susmenționate nu poate fi contestată. De asemenea 
rămâne bine stabilită organizarea grănicerească, cu coman- 
danți — primores — călăreți — primipili — și pedestrași — 
pixidiari —. Originea lor de colonişti reiese din faptul că ei 
fuseseră împroprietăriți acolo cu loturi ereditare — sicula hae- 
reditas et bona primae occupationis —. Comandanții unităților 
secueşti îndeplineau funcțiunea de căpitani de gramță sau 
bani, precum arată numele lor de «rabonbani », pe care și-i 
alegeau ei înseși deopotrivă cu juzii — duloi — ai scaunelor 
lor de judecată — sedes, szék, Stuhl —, de unde derivă şi 
numele județului 'Trei-Scaune — Haromszek —. 

Ca element colonizatoric cu misiune militară, Secuii consti- 
tuiau o comunitate etnică aparte, având în frunte un comite 
al lor — comes Siculorum, Szeklergraf — despre care se face 
mențiune numai în 1233 sau mai sigur în 1280 3). El era numit 
de rege dintre curtenii de seamă şi urma în rang după voievodul 
Daciei. Comitele Secuilor comanda  contingentele secu- 
ești. Cancelaria lui era instanță de apel în treburile admi- 
nistrative şi judecătorești 4). Limba secuiască este identică 
cu limba maghiară, afară doară de faptul că ea este mai des 
vârstată de elemente împrumutate dela Daco-Romanii, în 

mijlocul cărora trăiau şi care în bună parte au fost absorbiți 
de Secui. Simon de Keza care trăia la curtea regelui 
Ladislau (1278—1290) arată în cronica ar, că Secuii trăiau 
în munti în simbioză cu Români, dela care ar fi deprins chiar 
literele — Zakuli non tamen in plano Pannoniae, sed cum 
Blackis in montibus confinis sortem habuerunt, unde Blackis 
commixti litteris ipsorum uti perhibentur — 1). 


* 
* * 


Despre estinderea supremației ungurești asupra regiuni- 
lor din Nordul Daciei, adecă asupra meleagurilor mara- 
mureşene, nu găsim în cronicele ungurești nicio mențiune. 
Știm doară dintrun document din 1199 că regele Emeric 
suferise un accident la o vânătoare în Maramureş — terra 
Maramorosiensis — adecă ţara pe Mara, numită cu vechime 
Maramureș. Regele scapă cu vieață numai grație intervenţiei 
la timp a comitelui Laurenţiu 2). 

Prin trecerea supremației politice asupra noilor cuceritori 
barbari, situaţia populaţiunii autohtone dacoromane din cu- 
prinsul Daciei carpatine n'a încercat schimbări prea mari. Ca 
şi în vremea supremației hunice, gepidice și avare, populațiunea 
băștinașă, al cărei număr sporise prin absorbirea numeroaselor 
enclave slavone, continua să-şi cultive ogoarele, să-și păzească 
turmele, să lucreze la lemn în pădure și să exploateze bogatele 
zăcăminte de sare, de care aveau nevoie, nu numai barbarii 
cuceritori ci și popoarele așezate în vecinătate. Mulţi dintre 
băștinași trăiau din măcinişul minereului de aur după obiceiul 
moştenit dela străbunii lor dacoromani. In condiţiunile 
acestea de vieață, aspră şi neîndurată, ei îşi torceau firul vieții, 
păstrându-și cu sfinţenie limba, credinţa și datinile străbune. 
Căpeteniile lor naţionale, numite judeci, cneji şi voievozi, 
îndeplineau rolul lor modest de perceptori ai impozitelor 
regale şi de distribuitori de dreptate în rândurile conaţiora- 
lilor lor după «lex antiqua » sau «jus et consuetudo Vala- 
horum » adecă după vechile datini şi obiceiuri dacoromane 3). 


1) SimonisdeKeza Chronicon Hungaricum, |. c., cap. IV, § 6, p. 37. 
) Fejér, Cod. Dipl., II, p. 347; Augustin Bunea, Istoria Românilorp. 158. 
3) D. Mototolescu, Jus Valachicum, Bucureşti, 1916. 

In actul de donaţiune din 1213 prin care regele Andrei al II-lea 
conferia Ordinului Teutonilor "Țara Bârsei se face mențiune 
de o Țarda Vlahilor — terra Blaccorum — prin care cavalerii 
puteau trece fără plata vreunei contribuţiuni 1). Iar prin actul de 
danie către mănăstirea Cârța din 30 Noemvrie 1223 se eviden- 
țiază că Românii erau proprietari de pământ. Regele confirmă 
mănăstirii terenuri pe care le luase dela Români —confirmamus 
terram, quam prius eidem monesterio contuleramus exceptam 
de Blaccis — 2). După înfrângerea Ungurilor la Mohi-Puszta 
în 1241 şi după fuga regelui Bela al IV-lea în Dalmația, 
Cadan, hanul Tătarilor se instalase de-a-binelea în Dacia şi 
Ungaria. El organiză acolo administrația tătară, considerân- 
du-se chiar locțiitor sau caimacam al regelui fugar. In calitatea 
aceasta de caimacam crăiesc, hanul Cadan dedea ordonanțe 
oficiale întărite cu pecetea regelui ungar, pe care acesta o 
pierduse pe câmpul de luptă. Printr’o ordonanță sau edict de 
acest fel, caimacamul regelui Ungarjei — nos Cattan ex stirpe 
Jedzan in regno Hungariae Kaymakam solis et terrae maximo 
Khano — impuse Secuilor şi Vlahilor să accepte moneta mon- 
golică — nummos nostros acceptarent — deopotrivă cu mo- 
neta bizantină — tamquam nummos byzantinos — precum le 
acceptaseră şi Saşii 3). In Transilvania şi Ungaria stăpânirea 
mongolă dăinui trei ani — manserunt ipsi Tatari in regno 
Hungariae tribus annis — €). 

Edictul lui Cadan aruncă o rază puternică de lumină în 
întunerecul constelațiunii etnice a Daciei dela mijlocul 
secolului al XIII-lea. Națiunile cărora li se impunea primirea 
monetei mongolice și bizantine erau Românii, Saşii şi Secuii. 
De Unguri nu se face nicio mențiune, fiindcă ei în vremea 
aceea nu constituiau încă un strat etnic în Dacia. Pentru 
aceleaşi considerațiuni Ungurii nu sunt amintiţi nici în actul 
dela 1210 unde apar numai contingentele militare ale Româ- 
nilor, Sașilor şi Secuilor 5) şi nici în actul de convocare a dietei 


1) Hurmuzaki-Densuşianu, Docum,, I, p. 79. 

3) Zimmermann-Werner, Urkundenbuch, |, p. 18. 

3) Revista « Transilvania » IV, 1871, p. 55; A. D. Xenopol, Istoria Românilor. 
ediția a III-a, II, p. 198. 

4) Thurocz, II, c. LXXIV, p. 78; Chronicon Pictum Vindobonense, |. c., cap. 
LXXX, p. 96. 

5) Szazadok, 1910, p. 202. 

transilvănene din 1291, în care se pomenește numai de nobili 
români, sași şi secui). Absența Ungurilor din aceste acte regale 
este un puternic indiciu pentru absența lor din Transilvania 
în acea vreme. Faptul acesta nu trebue să ne surprindă, 
fiindcă amintisem doară mai sus, că Ungurii la descălecatul 
lor în Panonia, nu erau mai numeroși decât 200.000 de suflete, 
dintre care numai vreo 25.000 combatanți. Dacă ținem seama 
de întinderea stăpânirii lor asupra unei regiuni aşa de vaste care 
ajungea dela Tisa până la poalele Alpilor răsăriteni, cum era 
Panonia, şi dacă nu scăpăm din vedere nici pierderile sân- 
geroase pe care Ungurii le suferiseră în cursul celor trei 
veacuri dela așezarea lor în nenumăratele lupte cu Germanii, 
Bizantinii şi 'Tatarii, atunci înțelegem ușor că așezările lor 
în Transilvania nu puteau fi decât foarte sporadice şi reduse 
la căpeteniile cetăților şi comitatelor. Neamul lor nu era 
reprezentat în Dacia decât prin numărul redus al nobililor 
cari primeau moșii întinse în regiunile ultrasilvane, împreună 
cu băștinașii români cari le cultivau. Ungurii constituiau clasa 
restrânsă a stăpânitorilor feudali, beneficiari ai tuturor drep- 
turilor politice și avantajelor care decurgeau din acestea. 
Pentru a popula deșerturile, ei recurseră la coloniști — oas- 
peţi — străini, cum erau Saşii și Secuii, precum și la singura 
populație autohtonă pe care o constituiau Daco-Romanii. 
Astfel se explică lipsa Ungurilor din rândurile celor trei 
națiuni transilvănene, menţionate în actele regale, de care 
sa amintit mai sus. Însuși Rösler recunoaște că Ungurii 
ca un popor de stepă prefereau Pusta şi evitau Dacia cu 
munții și podișurile ei 2), mulțumindu-se numai cu supremaţia 
politică asupra acestei țări, pe care ei o exercitau prin căpete- 
niile lor de frunte pe care îi răsplăteau mereu cu feude în 
cuprinsul Daciei. Numai în cursul veacurilor următoare luară 
ființă şi aşezări ungurești în Dacia. Numărul lor spori mereu 
până la 1437, când numai prin pactul încheiat cu Sașii şi 
Secuii, Ungurii se putură substitui Românilor care constituiau 
până atunci a treia națiune politică a Daciei, privându-i de 
acest străvechiu drept al lor ca singura populație indigenă. 


1) Zimmermann-Werncr, Urkundenbuch, I. p. 177. 
2) R. Rösler, Dacier und Românen, p. 43. 

Cât despre organizația politică a Daco-Romanilor, ea era 
cea veche cu judeci şi voievozi în frunte. In literatura istorică 
a timpului judecii dacoromani apar sub numele de cneji, 
termen derivat din germanicul kuning, vechiu nordic konungr, 
modern König şi acceptat şi de Slavi în forma de knjaz, 
latineşte canesius. Magistrul Rogerius care fusese martor 
ocular la invazia Tatarilor în Dacia în 1241 relatează în 
faimosul său «Cântec de jale» că Tătarii îngăduiseră 
Romanilor să continue de a-şi alege căpeteniile lor naționale, 
numite cneji, cari să judece conflictele dintre oameni şi să 
procure noilor stăpânitori, ca și Ungurilor de mai înainte, 
cai, vite, arme, daruri şi echipamentele de care aveau nevoie — 
constituerunt canesios, id est balivos, qui justitiam facerent, 
et eis equos, animalia, arma, axenia et vestimenta utilia procu- 
rarent —.Insuşi Ro g eriu s se adăpostise în casa unui ase- 
menea cnez român, care avea sub conducerea sa aproape o mie 
de case — et sic procurator meus de istis dominis erat unus 
et pene millia villas regebat —; şi erau aproape o sută de 
asemenea cneji —et erant canesii fere centum —. Oamenii trăiau 
în pace şi se adunau pe la târguri și fiecăruia i se administra 
dreptatea ce i se cuvenea — pace habebamus et fora; iusta 
unicuique iustitia servabatur —-. Cnejii se adunau aproape în 
fiecare săptămână — conveniebant canesii pene qualibet 
septimana —. Rogerius nu pierdea niciodată ocazia de a 
însoți pe amfitrionul său la adunările cnejilor, pentru a cu- 
noaşte vieața lor şi pentru a urmări mai de aproape pe unii 
dintre mai marii lor 1). 

In vremea aceea comunitățile dacoromane se bucurau de 
drepturi egale cu concetățenii lor Unguri, Saşi și Secui. Ei 
participau cu contingentele lor la expedițiile militare ale re- 
gilor Ungariei şi ale voievozilor ultransilvani. Ana C o m- 
nena arată la 1088 pe regele Solomon, combătând la Dunăre 
în fruntea unei oștiri dace — &nò ToŬ Gano OTPATEVUATOG — 
împotriva Bissenilor sau Pecenegilor, care năvăliseră în Banat 
cu ajutor dela Greci şi Bulgari 2). La 1210 contingentele 


1) Rogerii Carmen Miserabile, ed. G. Popa--Lisseanu, în «Tzvoarele 
Istoriei Românilor ò, vol. V, cap. XXX V, p. 49 urm. 

5) Ana Comnena, 1. 8, p. 336, ed. Bonn; cfr. N. Iorga, Ist. Rom., III, 
p. 31 şi A. Xenopol, Ist. Rom., II, p. 188. 

românești în unire cu cele saxone, şi secuești — asociatis sibi 
Saxonibus, Olacis et Siculis — luară parte sub conducerea 
comitelui Sibiului Joachim — Iwachinus — la expediția în 
contra țarului Burilă din Vidin 1). Intr'un document din anul 
1214 Românii din Maramureș apar în funcțiunea lor de stråjeri 
ai codrilor — custodes silvarum — 2). Pe la sfârşitul veacului al 
XIII-lea, apar ca voievozi de Maramureş Mauriţiu (1299) și 
fiul său Nicolai (1303) 3). Un act din 1329, aminteşte de oaspeții 
sași şi unguri din Visc, Hust, Ticeu şi Câmpulung, — fideli- 
tates nostrorum fidelium de Maramorozio, Saxonum et Hun- 
garorum, videlicet et villis Visk, Huszth, Teocză et Hoszu- 
meză — o dovadă că față de Românii indigeni, Ungurii erau 
considerați ca « hospites » adică coloniști aşezaţi acolo numai 
de curând 4). In aceeași vreme reprezentanții Românilor fură 
invitați să participe la lucrările dietei transilvănene, care fusese 
convocată pentru ziua de rr Martie 1291 la Alba Iulia de 
regele Andrei al III-lea, pentru reforma statutului transil- 
vănean — quod cum nos universis Nobilibus Saxonibus, Sy- 
culis et Olachis in partibus 'Transilvanis apud Albam Juliam 
pro reformatione status eorundem congregationem cum eisdem 
fecissemus — 5), 


x 
x x 


In primele secole ale supremației ungare, regii din dinastia 
Arpazilor nu se gândeau la extirparea sau izgonirea popu- 
lațiunii autohtone dela vetrele ei, ci dimpotrivă ei se străduiau 
din răsputeri să sporească numărul populațiunilor muncitoare 
și producătoare de bunuri materiale chiar prin chemarta de 


1) Cfr. revista « Szazadok » din Budapesta, 1910, p. 202 şi Ilie Minea, Ro- 
mânii înainte de 1222, în « Revista pentru Istorie, Arheologie şi Filologie », 1912, p.226 
urm.; I. Lupaș, l. c., p. 18 urm. 

2) A. Bunea, Istoria Românilor, p. 153; T. Lehoczy, Beregvarm. Mono- 
grafia, I, p. 409; cfr. A. Bonkalo, Die ungarlăndischen Ruthenen, în « Ungar. Jahr- 
bücher», I, p. 220 urm. 

3) lon Mihaly de Apşa, Diplome Maramureşene, p. 63.; Wenczel, Cod. 
Dipl. Arp., X, p. 202; Fejtr, Cod. Dipl., |, 4. 147. 

4) Fejèr, o. c, VIII, 3, p. 353. 

5) Pauler Gyula, A magyar nemzet története az Arpádhazi Királyok alatt., 
(Istoria națiunii maghiare sub regii din casa arpadiană). B-Pesta, 1899, II, p. 422; 
Zimmermann-Werner, Urkundenbuch zur Geschichte der Deutschen in Sie- 
benbürgen, I, p. 177. 

colonişti străini — hospites — în Dacia. Pe vremea aceea 
Ungurii nu erau obsedați de ideea de desnaționalizare a 
neamurilor conlocuitoare, unele chiar mai vechi în Dacia 
decât înşiș' cuceritorii. Căci nu de geaba se atribue rege- 
lui Ștefan cel Sfânt dictonul că slab și fragil este regatul 
unei singure limbi și unei singure dateni — uniusque lin- 
guae, uniusque moris regnum imbecile et fragile est—1). 
De aceea opera de colonizare a Ungariei începu încă sub 
regele Ştefan și continuă cu zel și sub urmaşii săi din casa 
Arpazilor. Ea privea în prima linie pe coloniștii germani care 
constituiau un prețios element colonizatoric cu îndeletniciri 
meşteșugărești și cu înclinațiuni spre vieața urbană. Opera 
aceasta primi un puternic avânt în Dacia sub regele 
Geiza al II-lea (1141—1161) care sporise cu mult numărul 
coloniștilor pentru scutul coroanei — ad retinendam coro- 
nam — cum arată o veche inscripție de pe o veche pecete din 
Șibiu 2). Elementul colonizatoric german se recruta în deosebi 
din centrul Francomiei şi anume din regiunile Mosel, Eifel și 
Hundsriick, dară şi din Luxenburg şi din Lorena de Nord, unde 
trebue căutată vechea patrie a Sașilor transilvăneni. Cance- 
laria regală numea pe noii colonişti oaspeți — hospites — 
nemțește Gäste, sau Saxoni şi Teutoni — Saxones, 'Theoto- 
nici — iar curia papală le zicea «Flandres», o numire care 
indică originea unora dintre ei din Flandra, țară după care și 
dreptul lor se numea «jus flandrense ». 

In Dacia noii oaspeți germani se aşezară în valea So- 
meşului şi a Bistriţei, iar mai la Sud pe Târnave și la Sibiu. 
Acești «primi hospites regni » cari fuseră chemați de regele 
Geiza, se bucurau de privilegiul de locaţiune” de a-și alege 
liber pe cârmuitorii lor. Ei fură colonizați atât pe” pământul 
regesc — fundus regius, Kânigsboden — cât şi pe pământ 
comitatens. Așezarea lor se făcea în regiuni deșarte şi nelocuite 
— desertum et inhabitatum — sau mai bine puțin locuite, 
precum se vede din cuprinsul privilegiului acordat” Ordinului 


1) H. Marczali, Enchiridion Fontium Historiae Hungarorum, B-Pesta, 1902, 
p. 62 urm. 

1) Nicolas Benckiser, Siebenbürgen, Das Land und seine Menschen auf 
seinem Gange durch die Geschichte, în s Frankfurten Zeitung », Nr. 110o—r11 din 1 Martie 


1942, p. 5. 

Teutonic din "Ţara-Bârsei 1). In vecinătatea Țării Bârsei se 
găseau Țara Secuilor şi Țara Vlahilor, adică a Românilor, prin 
care membri Ordinului putea trece fără nicio vamă — quod 
nullum tributum debeant persolvere cum transierint per terram 
Siculorum aut per terram Blaccorum —. Cât priveşte însă pe 
locuitorii băștinași din Țara Bârsei, cari nu erau decât Daco- 
Romanii băştinaşi, regele le îngădui libertatea — homines quo- 
que nunc terram inhabitantes. .. liberos dimissimus — ceea ce 
arată că țara cedată Teutonilor nu era pustie și nelocuită — 
deserta et inhabitata — precum se susține în preambulul 
actului de cesiune către cavalerii teutoni. Termeni ca aceia 
de deşert şi nelocuit erau termeni protocolari fără să redea 
realitatea stărilor de lucruri. In continuare textul privilegiului 
arată că regele le-a făcut această danie pentru ca membrii 
ordinului să se așeze în acea margine a țării ca o nouă plantație 
spre a înfrunta atacurile păgânilor și spre a constitui acolo 
un puternic bastion împotriva barbarilor — quod ipsi in confinio 
illo tamquam plantatio novella sint et adsiduos paganorum 
patientes insultus, se pro regno tamquam firmum propugna- 
culum de die in diem morti opponere non formidant — 2). 

Așezările săsești primeau numele după «locatorul» lor, 
ca bunăoară Hermann, după care aşezarea de pe râul Sibiu 
s'a numit Hermannstadt, românește Sibiu, sau după toponimia 
locală ca Bistrița, după râul cu același nume. Hotarul comunei 
sa numit «hatar» sau « hatiert», deci cu un termen îm- 
prumutat dela localnici. Pe hotarul comunei se ridicau diver- 
sele conacuri sau curți — Hof — ca Bauernhof, Gasthof, Pfarr- 
hof etc. Curțile erau întărite pentru o mai bună apărare împo- 
triva agresorilor. Felul acesta de construcție s'a păstrat până 
astăzi, constituind laturea caracteristică a așezărilor săsești 
din Dacia. Numai în timpul regelui Geiza luară ființă peste 
200 de aşezări germane în regiunile miniere din comitatul 
Scepus (Zips), dară și în Dacia cu deosebire în părțile Sibiului, 


5) Zimmermann-Werner, Urkundenbuch zur Geschichte der Deutschen in 
Siebenbürgen, I, Nr. 19, p. 11 urm. 

2) Zimmermann-Werner, Urkundenbuch, I, Nr. 21, p. 18 urm.; Hur- 
muzaki-Densuşianu, Docum. I. 1, p. 74; cfr. Bula papală care confirmă 
donaţiunea regală la Zimmermann-Werner, Urkundenbuch, I, Nr. 34, p 
22 urm. și Hurmuzaki-Densuşianu, Docum. I. 1, p. 76. 

Reghinului şi Bistriţei. La Bistriţa colonizările săsești s'au 
făcut pe teritoriul domenial, iar la Reghin pe pământ comi- 
tatens sau județean. 

In anul 1211 regele Andreifal II-lea (1205—1235) chemă 
Ordinul Teutonilor în Transilvania şi-i încredință vaste tere- 
nuri în "Ţara-Bârsei, îngăduind cavalerilor să construiască acolo 
cetăți de lemn cu târguri în jurul lor1). In anul următor 
le permise să ridice și cetăți de piatră-Burgen —?). In 
urma acestui privilegiu luară ființă cetățile Marienburg — 
Feldioara, Kronstadt - Braşovul,  Torzburg - Branul, Rosen- 
burg-Râșnov, Kreuzburg-Teliul ş. a. In anul 1222 regele 
reînnoi Teutonilor privilegiul și-l extinse şi asupra regiunilor 
de dincolo de Carpaţi, adică în 'Transdanuvia munteană și 
moldoveană, unde cavalerii crucii erau liberi să cuprindă cât 
pământ vor dori pe socoteala Cumanilor şi să-și asigure 
stăpânirea asupra cuceririlor făcute prin fortificații locale, 
pentru ca pe calea aceasta regatul ungar să se mărească — 
terram Burza nomine ultra silvas versus Comanos contu- 
limus ut et regnum per conversationem eorum propagatur 
dilatetur —. Iar la trecerea lor prin țara Vlahilor şi Secuilor — 
per terram Blaccorum — să nu plătească nicio vamă °). 

Ordinul 'Teutonilor se folosi cu mare abilitate de îngăduințele 
regale, consolidându-și de-a-binelea pozițiunile sale atât în 
Ţara-Bârsei, cât și în 'Transdanuvia cumanică și tinzând la 
emancipare față de rege. Ei umblau să se sustragă dela obliga- 
țiunile lor față de regele Ungariei şi să recunoască numai 
supremația papală, dară şi aceasta limitată numai la cele 
spirituale. In scopul acesta Ordinul se adresă Papei cu rugă- 
mintea de a-l primi sub înalta sa protecție ?). Dar gestul 
acesta ajunse la cunoștința regelui Andrei şi-l indispuse 
peste măsură. Regele îl consideră drept act de trădare față de 
coroana ungară şi de aceea el recurse la măsurile de rigoare 


1) Theiner, Monumenta hist. Hung., |, 94; Hurmuzaki-Densuşianu, 
Doc. I. 1, Nr. XLI, p. 56 um. 

2) Ibid., p. 58; Hurmuzaki-Densuşianu, T. I, XLI, p. 58. 

3) Fejér, III, 1, p. 370; Hurmuzaki-Densusianu, Doc. I. 1, Nr. 
LIV, p. 74 urm. 

1%) Zimmermann-Werner, Urkundenbuch, I, Nr. 41, p. 32 urm.; Hur- 
muzaki-Densuşianu, Doc. I. 4, Nr. LXIII şi LXIV, p. 85 urm, 

în contra Ordinului, :izgonindu- -l în 1225 din Țara Bârsei 1). 
Atunci cavalerii se văzură siliți să-și încerce în altă parte 
norocul. Ei se retraseră şi din 'Transdanuvia și, străbătând 
Polonia, ajunseră în Prusia, unde li se deschiseră nouă perspec- 
tive pentru o așezare statornică şi pentru o mai rodnică acti- 
vitate în viitor. 

In toiul neînțelegerilor dintre rege şi cavalerii crucii, colo- 
niștii germani laic. de pe «fundus regius » din Sibiu, izbutiră 
să obțină dela regele Andrei confirmarea deplină a drepturilor 
şi pronomiilor lor prin așa numitul « privilegium andreanum » 
din 1224 2). In temeiul dispoziţiunilor acestui privilegiu, Sașii 
din Dacia fură recunoscuţi ca o comunitate etnică autonomă, 
cu centrul de cârmuire la Sibiu. Principiul de temelie 
pe care se rezema această comunitate se rezumă în cuvintele: 
unus sit populus, principiu înfăptuit în cunoscuta instituție a 
«universității săsești — universitas Saxorum — care avea în 
fruntea ei pe comitele Saşilor — comes Saxorum, Sachsengraf, 
Kânigsgraf —, ales de comunitate pentru apărarea inte- 
reselor ei şi pentru distribuirea dreptății. Comitele săsesc 
răspunde regelui o dare anuală de 500 mărci argint. In caz de 
războiu, Saşii erau obligați să mobilizeze un contingent de 
5oo de oameni bine echipați şi înarmați pe socoteala lor. 
Aceasta însă numai pentru cazul când războiul se purta în țară 
şi când însuși regele comanda armata. Pentru expedițiile mili- 
tare înafară de țară, Saşii erau obligați la mobilizarea unui 
contingent de 100 oşteni când comanda regele şi numai de 
50 când comanda era încredințată unui locțiitor al regelui. 
Lătigiile mai mici dintre Saşi se judecau de juzii lor naționali, 
numiți « Grafen » sau « Greffen », aleşi de comunitate. Aceștia 
constituind cele 7 scaune săsești — Sachsenstiihle — latineşte « se- 
des », ungureşte «szek ». In seama acestor «grofi» cădeau şi 
toate atribuțiunile de ordin administrativ, fiindcă disjungerea 
justiției de administrație aparține unei epoci mai târzii. După 
aceste 7 scaune de judecată, care îşi aveau sediul lor în şapte 
localități întărite — Burgen — teritoriul colonizat de Sași s'a 


1) Zimmermann-Werner, Urkundenbuch, 1, Nr. 45, p. 36 urm. 
2) Ibid. Nr. 43, p. 32 urm.; Iosif Schiopu, Diploma adreiană din 1224, 
Cluj, 1934, p. 14 urm. 

numit țara celor 7 burguri —. Siebenbürgen — nume de care 
se menţionează mai întâi în cronica rimată din Stiria —. Steie- 
rische Rheimchronik — a lui Ottokar. Numele acesta s'a estins 
cu vremea asupra Daciei întregi, sub forma de « Sieben- 
biirgen », latineşte « Septem Castra» şi slavoneşte « Semgorodr ». 
Provincia din jurul Sibiului s'a numit sibicensă — provincia 
Cibicensis — după râul Cibin sau Sibiu care o parcurge. După 
această provincie lancu Vodă din Hunedoara apare în baladele 
populare sub numele de Iancu Sibiceanul, adecă Sibianul. 
Numele de Transilvania tradus din ungurescul Erdeli — 
Ardealul — n'a fost acceptată, precum vedem, nici de Sagi 
şi nici de Slavi. Aceştia din urmă traduc pe germanicul 
Siebenbürgen. In condițiunile acestea restabilirea vechiului 
nume de Dacia apare pentru Români pe cât de firesc, pe 
atâta de îndreptățit. 

Pământurile pe care fuseseră colonizați Saşii le aparțineau 
cu drept de proprietate. Ei se bucurau de libera folosință a 
pădurilor şi apelor din întreg cuprinsul fundului regesc. Tot 
ei își alegeau în mod liber pe preoții și dascălii lor, beneficiind 
astfel de cea mai largă autonomie în vieața lor politică, eco- 
nomică și culturală. De asemenea libertăți se bucurau și co- 
munitățile săsești din părțile Bistriţei ca şi din Țara Bârsei în 
frunte cu Braşovul. 

Organul deliberativ al comunităților săsești era adunarea 
provincială, pe care o convoca comitele săsesc la Sibiu şi la 
care luau parte și reprezentanţii Saşilor din Bistriţa şi Braşov. 
Tendința comunităților săsești spre o organizație unitară își 
atinse ținta urmărită numai în timpul regelui Mateiaş Corvinul. 
Numai atunci comunitățile săsești de pretutindeni dobândiră 
dreptul de a-și alege liber pe comitele și pe grofii lor, cu toții 
răspunzători organului lor național reprezentativ, care era 
universitatea săsească. 


* 
* * 


Cu stingerea dinastiei Arpazilor, întâmplată la anul 1301, 
se închide primul capitol din istoria supremației ungurești 
asupra Daciei. Aruncând o privire retrospectivă asupra princi- 
palelor întâmplări din această epocă, vedem că Ungurii, la 

descălecatul lor la Tisa, găsiră pe teritoriul vechii Dacii trei 
principate indigene, ale căror teritorii coincideau cu circum- 
scripțiile administrative ale celor trei Dacii de odinioară şi 
anume circumscripția Daciei Porolissense, a Daciei Apulense 
şi a Daciei Malvense. După arătările celor mai vechi cronice 
ungurești, populațiunea acestor trei voivodate se compunea 
din Daco-Romani indigeni şi din câteva seminții slavone, care, 
în năzuința lor spre Balcani, conviețuiră un timp oarecare cu 
autohtonii, până ce resturile lor ajunseră să fie absorbite ‘cu 
desăvârşire de aceştia. 

Luptele năvălitorilor împotriva indigenilor din Dacia dăi- 
nuiră mai bine de un secol, adică dela 896—1003, când ele 
luară sfârşit prin înfrângerea rezistenței autohtonilor şi înlă- 
turarea ultimelor urme de autonomie locală, în timpul domniei 
regelui Ştefan cel Sfânt. Impotrivirea eroică a Daco-Romanilor 
a găsit un puternic răsunet în cântecele de vitejie şi în baladele 
ungureşti, care au servit la rândul lor ca izvoare de informație 
autorului anonim al celei mai vechi cronice ungurești din 
secolul al XII-lea. 

Pentru Ungurii obișnuiți cu vieața de stepă, munții și 
codrii formau un obstacol de neînvins. Pătrunderea lor suc- 
cesivă în regiunile de dincolo de pădure, ultrasilvane sau 
transilvane, constituia pentru ei unul din cele mai mari succese 
de arme, De aceea, în concepţiunea lor politică, Dacia devenise 
o Ultrasilvamie sau un Erdeli după limba lor, o nomenclatură 
impusă de ei Daciei. Nomenclatura ungurească a fost impusă 
şi băștinașilor dacoromani cari se obișnuiseră cu numele de 
Ardeal, menit să înlocuiască pe cel vechiu de Dacia, pen- 
tru a şterge din amintirea lor tradițiile milenare legate de 
acest nume. 

Cât de șubredă era la început această numire impusă supu- 
şilor se evidențiază din faptul că Saşii cari fură chemați 
pentru colonizarea Daciei, nu acceptară această numire ofi- 
cială, ci ei continuă până astăzi să numească noua lor patrie 
adoptivă « Siebenbürgen ». lar după Saşi s'au luat și Slavii cari 
numesc Dacia Semgorodu, ceea ce nu este decât o traducere 
verbală a lui Siebenbürgen. O revenire la străvechea şi tradi- 
ționala nomenclatură de Dacia, împrospătată în epoca 

umanistă şi acceptată de Horia, se impune deci astăzi mai mult 
ca oricând, 

Tradiţia ducatului porolisens și apulens era aşa de înrădă- 
cinată în Dacia, încât Ungurii se văzură nevoiți să respecte 
organizația voievodală a acestor două Dacii, grijind ca atri- 
buţiunile voievodale ale vechilor duci să treacă după cucerire 
asupra regelui Ungariei. Dar acesta nu reuși să înglobeze 
simplu vechile voievodate în regatul său, ci fu silit să res- 
pecte vechea autonomie a ambelor ducate dacice, delegând 
unui locţiitor puterea militară şi administrativă asupra lor, cu 
numele de voievod al Ardealului. In amintirea celor două 
voievodate, bihorean și ultrasilvan, apăreau adese chiar doi 
voievozi ai Ardealului. Aceeași atitudine observară Ungurii 
şi față de voievodatul Daciei Malvense sau bănățene, unde 
vechea organizație voievodală fu înlocuită prin organizația 
marhională, adică a unei mărci de graniță pe care ei o nu- 
miră bănie sau banat, cu un termen moștenit dela Avari. 

Dară cum în urma unui crâncen războiu de mai bine de o 
sută de ani, în cursul cărui Ungurii reușiseră să supună Dacia, 
populația autohtonă dacoromană avu mult de suferit, noii 
stăpânitori ai Daciei recurseră la o vastă operă de colonizare 
cu elemente germane şi secuești. Coloniile germane aveau 
caracter agricol și industrial, coloniștii saşi constituind pătură 
de meșteșugari şi târgoveți ai Daciei, cu largi privilegii şi 
pronomii cum se cuveneau unui element etnic chemat anume 
din depărtare pentru înjghebarea vieții orăşeneşti în Dacia. 
Caracterul acesta al chemării lor Saşii înțeleseră să-l păstreze 
până astăzi. 

Cu totul altul era caracterul colonizării secuești. Secuii fură 
colonizați în părțile răsăritene ale Daciei, ca element de strajă 
a granițelor muntoase în contra necontenitelor invazii ale 
Cumanilor, 'Tătarilor şi 'Turcilor. Organizarea lor avea caracter 
militar, grăniceresc. Și ei se bucurau ca și Saşii de largi privi- 
legii și de o vastă autonomie administrativă. Comitele Sașilor 
şi comitele Secuilor se alegeau din rândurile lor, fiind un 
exponent naționalal acestor colonişti, câtă vreme voievodul Ar- 
dealului şi banul Timișului nu erau decât oameni de încredere 
ai regelui şi îndeplinitori ai ordinelor și dispozițiunilor acestuia. 

Cât priveşte pe Unguri, propriu zişi, numărul lor în Dacia 
era redus la elemente singuratice pe care regele le _răsplătea 
pentru faptele lor de arme cu latifundii întinse în Dacia. 
Ei constituiau pătura privilegiată de conducere și de suprafață, 
cu porniri și năzuințe feudale, împrumutate din Apus. Im- 
preună cu clerul înalt, beneficiar al vastelor domenii cu care 
regii apostolici se grăbiseră să înzestreze ctitoriile lor mona- 
hale și episcopeşti din Dacia, latifundiarii laici dețineau cu 
îndărătnicire puterea politică și economică a Daciei, îngrădită 
doară de privilegiile acordate Saşilor şi Secuilor. 

'Trufaşa lor atotputernicie se întemeia pe puterea de muncă 
şi producție a populaţiunii indigene subjugate, care se istovea 
sub apăsarea prestaţiilor de tot felul în bani și în natură. 
Privilegiile nemeșești ispiteau mereu pe conducătorii firești 
ai indigenilor, ademenindu-i mereu să se contopească cu clasa 
conducătoare ungurească, trădând astfel interesele cele mai 
elementare ale conaţionalilor lor şi lăsându-i pradă asupririlor 
celor mai umilitoare şi a despoierii de străvechile lor drepturi 
de autohtoni. 

Dară cu toate acestea Daco-Romanii sau Vlahii indigeni 
izbutiră să se afirme încă multă yreme ca a treia naţiune politică 
în Dacia, precum o găsim mereu menționată în documentele 
oficiale ale timpului alăturea de Saşi şi de Secui. Numai la 
1438 Ungurii uzurpară pentru ei acest rol, prin faimosul 
pact de uniune cu Sașii și Secuii, cărora li confirmară în 
schimb vechile lor privilegii. Şi astfel s'a pecetluit desmoște- 
nirea Daco-Romanilor indigeni și de ultimele resturi din stră- 
vechile lor drepturi politice şi sociale de care se mai bucuraseră 
până atunci. Dar reducerea autohtonilor la starea de « rumâni » 
sau «iobagi » ca sub Huni şi Avari, n'a frânt puterea lor de 
rezistență şi îndărătnicie dacică. Dimpotrivă, apăsarea a sporit 
energiile latente şi a oțelit forțele de vieață ale indigenilor, 
făcându-i să înfrunte cu îndârjire vitregia vremurilor, dove- 
dind că sângele apă nu se face. 

